ગુજરાતના મુખ્યમંત્રીપદેથી નરેન્દ્ર મોદીની વિદાય બાદ હાર્દિક પટેલનું અનામત આંદોલન, જિજ્ઞેશ મેવાણીનો દલિત અને મુસ્લિમવાદ તથા અલ્પેશની ઠાકોર સેનાને પગલે કોંગ્રેસે ભાજપની પરંપરાગત વોટબેંકમાં ખાસ્સું મોટું ગાબડું પાડ્યું હતું, જેના પરિણામ સ્વરૂપે ૩૧ જિલ્લા પંચાયત પૈકી ૨૪માં ભાજપને પરાજયનો સ્વાદ ચાખવો પડ્યો હતો, પરંતુ અમદાવાદ, વડોદરા, સુરત, જામનગર, ભાવનગર અને જૂનાગઢ એ તમામ મહાનગરપાલિકામાં ભાજપે નોંધપાત્ર સરસાઈથી સત્તા જાળવી રાખી હતી.